Diari Oficial de la Generalitat Valenciana


Sumari del DOGV 9512, del 16-01-2023 (2022/13795)

ACORD de 16 de desembre de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Vicente Monzonis Ortells.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13674


Data del document
:   16-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Vicente Monzonis Ortells. [2022/13122]  
Núm. d'expedient: ABI 590/2022.  
Causant: Vicente Monzonis Ortells. DNI: \*\*\*\*192\*\*.  
Lloc i data de la defunció: Vila-real, 28 d'octubre de 2013.  
Últim domicili: Vila-real (Castelló).  
  
Antecedents de fet  
  
La Conselleria d'Hisenda i Model Econòmic ha tingut coneixement via telemàtica amb registre d'entrada de data 9 de setembre de 2022, número de registre d'entrada GVRTE/2022/2849512, de Fernando Fortuño Mezquita, en representació de Ferran Vilar, de la defunció de Vicente Monzonis Ortells, amb DNI \*\*\*\*192\*\*.  
En la documentació aportada figuren: el certificat d'últimes voluntats, en el qual consta que va atorgar testament; el certificat d'empadronament de Vicente Monzonis Ortells on es constata que va estar empadronat a l'Ajuntament de Vila-real; els certificats de defunció de Vicente Monzonis Ortells, Maria Rosario Sempere Broch, esposa, i de Jorge Monzonis Sempere, fill de tots dos, tots ells morts el 28 d'octubre de 2013; així mateix s'aporta la renúncia de la seua filla Ana Monzonis Llorens, dels seus germans Joaquin Luis Monzonis Ortells i María Pilar Monzonis Ortells, casada amb Fernando Calvo Vilanova que també renuncia, dels seus nebots Maria del Carmen Monzonis Fortuño, Belen Monzonis Fortuño, Fernando Calvo Monzonis, i de Pablo Calvo Monzonis, la renúncia del qual la realitza la seua mare María Pilar Monzonis Ortells per ser menor en la data de defunció del causant.  
No aporta l'autorització judicial de la renúncia del menor Pablo Calvo Monzonis, per la qual cosa des d'aquesta Administració es va sol·licitar la mateixa a Maria Pilar Monzonis Ortells, mare.  
No aporta el testament, per la qual cosa des d'aquesta administració es va sol·licitar còpia d'aquest.  
Rebuda la documentació requerida i no constant, en principi, l'existència de persones amb dret a heretar, correspon iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que es preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, pertoca incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acord:  
  
Primer  
Incoar el procediment de declaració de la Generalitat com hereua abintestat de Vicente Monzonis Ortells, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 16 de desembre de 2022.- La directora general del Sector Públic i Patrimoni: Isabel Castelló García.